26 ኢትዮጵያውያን ስደተኞች በማላዊ መያዛቸውን ፖሊስ አስታወቀ
የማላዊ ፖሊስ ካሮንጋ ተብሎ በሚጠራው ከተማ ሰኞ ምሽት 26 ሕገወጥ ኢትዮጵያውያን ወደ አገሪቱ ለመግባት ጥረት ሲያደርጉ መያዙን አስታወቀ፡፡የከተማዋ ምክትል ቃል አቀባይ ጆርጅ ምሌዋ እንደገለጹት ስደተኞች ከቺትፓ ሚ ወደ ካሮንጋ ለመግባት አቅደው እንደነበር ነው  ፡፡ይሁንና የከተማዋ ፖሊስ ባደረገው ጥርጠራና ክትትል ኢትዮጵያውያን ስደተኞች የያዘው ተሽከርካሪ አቅጣጫውን በመቀየር በካሮንጋ አየር ማሪፊያ አድርጎ ወደ ካቲሊ ሲያመራ ነው በቁጥጥር ስር ሊወሉ የቻሉት ብለዋል ፡፡በዚህ ሂደት “አሽከርካሪው እና ተሳፋሪዎቹ በአካባቢው ባለው ቁጥቋጦ ስር በመደበቅ ለማምለጥ ጥረት ቢያደርጉም አልተሳካላቸውም፡፡” ብለዋ ምክትል ቃል አቀባዩ፡፡ኢትዮጵያውያን ስደተኞቹ እድሜያቸው ከ25 አስከ 35 የሚደርሱ እንደሆኑም የሀገሪቱ ኒይሳ ታይምስ ዘግቧል፡፡